Այսօր արդեն իրականություն է դարձել մեր հիմնադիրների երազանքը՝ հայտնաբերել վտանգավոր գոյացությունները նախաքաղցկեղային փուլում:Այս ամենը հնարավոր է դարձել շնորհիվ կենտրոնի աշխատակազմի, որը բաղկացած է երիտասարդ, խոստումնալից, բանիմաց և կիրթ մարդկանցից, որոնց համար աշխատավայրը իրենց տունն է և ընտանիքը: Ես երջանիկ եմ, որ աշխատում եմ նման մի կոլեկտիվի հետ, որոնց բացառիկ աշխատանքով ոգևորված եմ և դա մղում է ինձ նոր նվաճումների, որոնք դառնում են հնարավոր, քանի որ ունենք մեր թիկունքում հզոր հիմնադիրներ՝ Ռիտա Պալեան և Հրանուշ Հակոբյան: Այս երկու կանանց անկոտրում կամքի, պետական մտածելակերպի, անհուն հայրենասիրության արդյունքը այս կենտրոնն է` թափանցիկության, անկաշառության, նվիրված աշխատանքի մի օրինակ, որը բազմիցս արժանացել է մրցանակների, պատվոգրերի և շնորհակալական խոսքերի: Իսկ ժողովրդի գնահատականն ամենակարևորն է մեր համար: